Document ID: /roh_data/filtered/fineweb-2-filterrobots_roh.jsonl.gz/43712

Clientas e clients da biros da viadis ston avair pazienza avant ch’els survegnan enavos ils daners per viadis che na pon betg vegnir realisads. Il Cussegl naziunal ha decis da garantir a la branscha ina prolungaziun da pajament enfin l’october.
Quella prolungaziun duai dar a las interpresas in zic temp ellas ston numnadamain savens sezzas spetgar sin ils daners da societads aviaticas et hotels. Senza la prolungaziun smanatschia ina unda da concurs e blers clients na survegnissan alura insumma nagins daners, è vegnì argumentà.